rejauldu/bengali-wikipedia huggingface dataset:
ইউটিভি মুভিজ হল ভারতের মুম্বাই, মহারাষ্ট্র ভিত্তিক একটি হিন্দি চলচ্চিত্রের চ্যানেল যার মালিকানার আছেন ইউটিভি সফটওয়্যার কমিউনিকেশনস। এটা ইউটিভি নিজের লাইব্রেরি থেকে ভারতের অন্যান্য প্রধান সিনেমা স্টুডিও থেকে ব্লকবাস্টার বলিউড ছায়াছবি সম্প্রচার করে থাকে।   ইউটিবি মুভিজ ইন্টারন্যাশনাল  ২০১১ সালের ২ ডিসেম্বর তারিখে, সাউন্ডভিউ ব্রডকাস্টিং এর সাথে অংশীদারত্বের মাধ্যমে রজার্স ক্যাবল কানাডায় ইউটিভি মুভিজ চালু করা হয়। চ্যানেলটি পরবর্তীকালে ২০১২ সালের ডিসেম্বর মাসে বন্ধ হয়ে যায়। এটি এশিয়ান টেলিভিশন নেটওয়ার্ক সঙ্গে অংশীদারত্বের মাধ্যমে ২০১৪ সালে কানাডায় পুনরায় চালু করা হবে বলে আশা করা হচ্ছে।  মার্কিন যুক্তরাষ্ট্রে ইউটিভি মুভিজ ইন্টারন্যাশনাল ডাইরেক্ট টিভি (২০০৯ সাল থেকে) এবং টাইম ওয়ার্নার কেবল এর মাধ্যমে দেখা যায়।   তথ্যসূত্র    আরও দেখুন   ইউটিভি এ্যাকশন   বহিঃসংযোগ   Official website  UTV Software Communications Ltd.  বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:ভারতের চলচ্চিত্র চ্যানেল বিষয়শ্রেণী:ভারতের হিন্দি ভাষার টেলিভিশন চ্যানেল বিষয়শ্রেণী:২০০৮-এ প্রতিষ্ঠিত টেলিভিশন চ্যানেল ও স্টেশন
thumb|দাপ্তরিক প্রতিকৃতি, ২০১৭ জিম ম‍্যাকমোহন (জন্ম ৭ জুলাই ১৯৮০) একজন ব্রিটিশ রাজনীতিবিদ যিনি ২০২১ সাল থেকে পরিবেশ, খাদ্য ও গ্রামীণ বিষয়ক রাষ্ট্রের ছায়া সচিব হিসেবে দায়িত্ব পালন করছেন। শ্রম ও সমবায় দলের সদস্য, তিনি ২০১৫ সাল থেকে ওল্ডহ্যাম ওয়েস্ট এবং রায়টনের সংসদ সদস্য ছিলেন।  তথ্যসূত্র  বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:ইংল্যান্ডের নির্বাচনী এলাকা থেকে শ্রমিক সমবায়ের সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:ফ্যাবিয়ান সোসাইটির সদস্য
আয়া সোফিয়া মসজিদ (lit. 'দ্য হলি উইজডম'; প্রাচীন গ্রীক: Ἁγία Σοφία; তুর্কি: Ayasofya) তুরস্কের বুরসা প্রদেশের ইজনিক (নিসিয়া) তে বাইজেন্টাইন যুগের ব্যাসিলিকান গির্জা হিসেবে নির্মিত হয়েছিল। অটোমান বিজয়ের পর এটি ওরহান মসজিদে (তুর্কি : ওরহান কামি) রূপান্তরিত হয়। এরপর ১৯৩৫ সালে এটিকে একটি জাদুঘরে রূপান্তরিত করা হয়। গির্জাটি এখন আবার মসজিদ হিসেবে ব্যবহৃত হচ্ছে। এটি ইজনিক শহরের কেন্দ্রস্থলে পুরাতন প্রাচীর ঘেরা এলাকার মধ্যে অবস্থিত।   ইতিহাস  এই স্থানে নির্মিত প্রথম গির্জাটি চতুর্থ শতাব্দীতে নির্মিত হয়েছিল। পরবর্তীতে ষষ্ঠ শতাব্দীর মাঝামাঝি সময়ে সম্রাট প্রথম জাস্টিনিয়ানের পৃষ্ঠপোষকতায় গির্জাটি পুনর্নির্মাণ করা হয়। ৭৮৭ সালে এটি নাইসিয়ার দ্বিতীয় কাউন্সিলের আয়োজন করে, যা আনুষ্ঠানিকভাবে বাইজেন্টাইন আইকনোক্লাজমের প্রথম যুগের সমাপ্তি ঘটায়। জাস্টিনিয়ান যুগের গির্জাটি একাদশ শতাব্দীতে এক ভূমিকম্পে ধ্বংস হয়ে যায় এবং বর্তমান কাঠামোটি ১০৬৫ সালের দিকে পুরোনোটির ধ্বংসাবশেষের উপরে নির্মিত হয়।  ১৩৩১ সালে অটোমান সুলতান ওরহান গাজীর নেতৃত্বে অটোমান তুর্কিদের হাতে নিসিয়ার পতনের পর আয়া সোফিয়ার গির্জাকে ওরহান মসজিদে রূপান্তর করা হয়। ১৯৩৫ সাল পর্যন্ত এটি মসজিদ হিসেবে পরিচালিত হত। এরপর মোস্তফা কামাল আতাতুর্কের শাসনামলে এটিকে জাদুঘর হিসেবে মনোনীত করা হয়। ২০১১ সালের নভেম্বরে এটি আবার মসজিদে রূপান্তরিত হয়।   স্থাপত্য  থাম্ব|১৯৬২ সালে আয়া সোফিয়ার ধ্বংসাবশেষ (ছবি: পাওলো মন্টি) বর্তমান ব্যাসিলিকান কাঠামো, যার বেশিরভাগই ১০৬৫ সালে গির্জার পুনর্গঠনের সময়কার, তা দুটি পাশের আইল সহ একটি কেন্দ্রীয় নেভ নিয়ে গঠিত। অটোমানদের অধীনে পুনর্নির্মাণের আগে গির্জাটিতে দুটি সারি ত্রিপল তোরণ ছিল যার উপর স্তম্ভ ছিল এবং পাঁচটি জানালা সহ একটি ক্লেরিস্ট্রি দেয়াল ছিল।Richard Krautheimer, Early Christian and Byzantine Architecture, 4th edition, 1986, p365. চতুর্দশ শতাব্দীতে ভবনটি মসজিদে রূপান্তরিত হওয়ার পর এর সংস্কার করা হয় যার মধ্যে একটি মিহরাব সংযোজন অন্তর্ভুক্ত ছিল। ১৬শ শতাব্দীতে সুলতান সুলেমান দ্য ম্যাগনিফিসেন্টের রাজত্বকালে এক ভয়াবহ অগ্নিকাণ্ডের পর গির্জাটি পুনরুদ্ধার করা হয় এবং একটি মিনার নির্মাণ করা হয়। এই সময়েই স্থপতি মিমার সিনানকে মসজিদের দেয়াল সাজানোর জন্য নকশা করার দায়িত্ব দেওয়া হয়েছিল।  এমন একটি ঐতিহাসিক গির্জার পুনরুদ্ধার (বা পুনর্নির্মাণ) যাতে একে মসজিদ হিসেবে পুনঃব্যবহার করা যায় এবং এখনও মসজিদ হিসেবে ব্যবহারের বিষয়টি খুবই বিতর্কিত। এই কাজটি ২০০৭ থেকে ২০১১ সালের মধ্যে করা হয়।   গ্যালারি    আরও দেখুন    অ-ইসলামিক উপাসনালয়গুলিকে মসজিদে রূপান্তর করা  আয়া সোফিয়া, ইস্তাম্বুল  নাইসিয়ার দ্বিতীয় কাউন্সিল   তথ্যসূত্র   বিষয়শ্রেণী:৬ষ্ঠ শতাব্দীর গির্জা বিষয়শ্রেণী:তুরস্কের মসজিদ বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:গ্রিক ভাষার লেখা থাকা নিবন্ধ বিষয়শ্রেণী:তুরস্কের দর্শনীয় স্থান
সাইয়্যিদ নুর আল-দিন বিন নিমাতাল্লাহ আল-মুসাভি আল-জাযায়িরি (      ); ১৬৭৭ – ২৯ ডিসেম্বর ১৭৪৫) ছিলেন একজন সাফাভিদ ইরানী জা'ফারি আইনজ্ঞ, ভাষাবিদ এবং লেখক। আঠারো শতকের প্রথম দিকে, অর্থাৎ সাফাভি সাম্রাজ্যের শেষের দিকে, তিনি শরিয়া এবং আরবি ভাষা বিজ্ঞান উভয় ক্ষেত্রেই দক্ষতা অর্জন করেছিলেন। তাঁর সময়ের একজন বিখ্যাত ইরানি আরব লেখক এবং বক্তা, তিনি শুশতারে একজন বিশিষ্ট সাফাভিদ জাফরি আইনজ্ঞ নি'মাতুল্লাহ আল-জাজাইরির ঘরে জন্মগ্রহণ করেন। তিনি ইসফাহানের আল-হুর আল-আমিলি থেকে পড়াশোনা করেন এবং ইজাজাহ অর্জন করেন। এরপর শুশতারের ধর্মীয় নেতৃত্ব গ্রহণ করেন, তার মৃত পিতার স্থলাভিষিক্ত হন এবং খতিব, নাকিব, ইমাম, কাজী এবং শিক্ষক হিসেবে কাজ করেন। আল-জাজাইরি তাঁর বিশেষত্বের বিভিন্ন বিষয়ের উপর কিছু বই, পুস্তিকা, ব্যাখ্যা এবং গদ্য রচনা লিখেছেন। তিনি ৬৮ বছর বয়সে তাঁর নিজ শহর শুশতারে মারা যান।    জীবনী  নূর আল-দিন আল-মুসাভি আল-জাজাইরি ১০৮৮ হিজরি/ ১৬৭৭ খ্রিস্টাব্দে সাফাভি সাম্রাজ্যের সময় আরবদের একটি শহর শুশতারে জন্মগ্রহণ করেন এবং সেখানেই এক উল্লেখযোগ্য মুসাভি পরিবারে বেড়ে ওঠেন। তিনি প্রথমে তার পিতা নি'মাতুল্লাহ আল-জাজাইরির অধীনে পড়াশোনা করেন, যতক্ষণ না তিনি ১৭০১ সালে মারা যান। তার মামা সালেহ বিন আতা'আল্লাহর সাথে, তিনি মাশহাদে ইমাম রেজার মাজারে তীর্থযাত্রা করেছিলেন। ফেরার পথে তিনি ইসফাহানে স্থায়ী হন এবং সেখানেই তাঁর ধর্মীয় শিক্ষা অব্যাহত রাখেন। তিনি ইসফাহানের উলেমাদের কাছ থেকে শিক্ষা লাভ করেন, যাদের মধ্যে রয়েছেন: আল-হুর আল-আমিলি, ইসমাইল হুসেইনি খাতুনবাদী, মুহাম্মদ সালেহ খাতুনবাদী এবং অন্যান্যরা, যতক্ষণ না তিনি জাফরি আইনশাস্ত্রে শিক্ষা সম্পন্ন করেন এবং আল-আমিলি থেকে ইজাযা অর্জন করেন।  বহু বছর পর তিনি তার জন্মস্থান শুশতারে ফিরে আসেন। তিনি সেখানে ধর্মীয় নেতৃত্ব গ্রহণ করেন, তার মৃত পিতার স্থলাভিষিক্ত হন। তিনি খতিব, নকীব, ইমাম, কাদি ও শিক্ষক হিসেবে কাজ করতেন। তিনি ইরানে অনেক ভ্রমণ করেছিলেন, হজ্জ করেছিলেন এবং হেজাজে তিনি কিছু উলেমার সাথে দেখা করেছিলেন।  নূর আল-দ্বীন আল-জাজায়িরি শুশতারে ৬৮ বছর বয়সে ১১৫৮/২৯ ডিসেম্বর ১৭৪৫ সালের ৬ জুল হিজ্জার রাতে মৃত্যুবরণ করেন। তাকে মসজিদের কাছে সমাহিত করা হয়েছিল এবং তার কবরের জন্য একটি মাজার তৈরি করা হয়েছিল।    লেখা  আরবি সাহিত্যে, তিনি তাঁর "ফুরুক আল-লুগাত" বইয়ের উপসংহারে গদ্যগ্রন্থ লিখেছিলেন।বইটিতে ধর্মোপদেশ, গল্প বলা, ধাঁধা, আল-ইখওয়ানিয়্যাত, খুতবা, ভাষাতত্ত্ব ইত্যাদি বিষয়গুলির মধ্যে পার্থক্য রয়েছে।  আরবি ভাষায় তাঁর রচনাগুলির মধ্যে রয়েছে:                        তথ্যসূত্র    উদ্ধৃতি   বিষয়শ্রেণী:ইরানি ব্যাকরণবিদ বিষয়শ্রেণী:ইরানি বিচারক বিষয়শ্রেণী:১৭৪৫-এ মৃত্যু বিষয়শ্রেণী:১৬৭৭-এ জন্ম
রজনীকান্ত প্রামাণিক ( ১৮৯৭ – ২৫ নভেম্বর ১৯৬৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনে অংশগ্রহণকারী ব্যক্তিত্ব এবং পরবর্তীতে স্বাধীনতোত্তর কালের এক রাজনীতিবিদ।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৬১৯,  তিনি সন্ন্যাসী পুরুষ নামে পরিচিত ছিলেন। জন্ম ও প্রারম্ভিক জীবন রজনীকান্ত প্রামাণিকের জন্ম  ব্রিটিশ ভারতের তৎকালীন মেদিনীপুর জেলার পাঁশকুড়া কালই গ্রামের এক দরিদ্র মাহিষ্য পরিবারে। পিতা হরিচরণ প্রামাণিক ও মাতা স্বর্ণময়ী দেবী। তিনি মাতার প্রেরণায় অনেক দুঃখ কষ্টের মাঝে নিজের প্রতিভা ও নিষ্ঠায় লেখাপড়া করেন। ১৯১৫ খ্রিস্টাব্দে তমলুক হ্যামিল্টন হাই স্কুল থেকে ম্যাট্রিক পাশ করে কলকাতার বিদ্যাসাগর কলেজ থেকে প্রথমে আই.এ ও পরে ১৯১৯ খ্রিস্টাব্দে স্নাতক হন। শেষে ১৯২৩ খ্রিস্টাব্দে ওকালতি পরীক্ষায় উত্তীর্ণ হন। তমলুকের হ্যামিল্টন স্কুলে দশম শ্রেণীতে পড়ার সময়ই ১৯১৪ খ্রিস্টাব্দে রামকৃষ্ণ মিশন সেবাশ্রমের সেবাব্রত ও আদর্শে অনুপ্রাণিত তিনি তমলুকে রামকৃষ্ণ মিশন প্রতিষ্ঠা করেন। তাকে গিরিজা চরণ অধিকারী, গজেন্দ্রনাথ গুড়িয়া, অচ্যুতানন্দ দাস, বিপ্রচরণ মাইতি, নারায়ণ চন্দ্র মণ্ডল প্রমুখেরা সহায়তা করেন।  তিনি সে সময় 'রামকৃষ্ণ সেবাশ্রম' - এর মাধ্যমে নিজের হাতে বহু কলেরা, বসন্ত রোগীকে একান্ত আপনজনের মতো সেবা করে রোগমুক্ত করেছেন। ১৯১৮ খ্রিস্টাব্দে তিনি শ্রীসারদা মা-র কাছে দীক্ষা নেন।  সেবাশ্রমের মঠ ও মিশন ১৯২৯ খ্রিস্টাব্দে বেলুড়ের রামকৃষ্ণ মঠ ও মিশনের তমলুক শাখা কেন্দ্রে পরিণত হয়। রজনীকান্তের ঘনিষ্ঠতার কারণে তমলুকের এই রামকৃষ্ণ মিশনে বিভিন্ন সময়ে নেতাজি সুভাষ চন্দ্র বসু, যাদুগোপাল মুখার্জি, কৈলাশ নাথ কাটজু, কাজী নজরুল ইসলাম, বিজয়লক্ষ্মী পণ্ডিত, প্রফুল্লচন্দ্র সেন, শ্যামাপ্রসাদ মুখার্জি, অন্নদাশঙ্কর রায়, আশাপূর্ণা দেবী সহ আরও অনেক  বিশিষ্টজনেরা পরিদর্শনে আসেন।   কর্মজীবন ১৯২৩ খ্রিস্টাব্দে ওকালতি পাশের পর রজনীকান্ত তমলুক শহরে আইন ব্যবসা শুরু করেন এবং তমলুকের লোকাল বোর্ডের সদস্য হন। পরে তিনি চেয়ারম্যানও হন। ১৯৩০ খ্রিস্টাব্দে লবন আইন অমান্য আন্দোলনে অংশ নেন এবং কারারুদ্ধ হন। পরে ১৯৪২ খ্রিস্টাব্দে  ভারত ছাড়ো আন্দোলনে অংশ নেওয়ায় ১৯৪২ খ্রিস্টাব্দ হতে ১৯৪৬ খ্রিস্টাব্দ পর্যন্ত কারাবাস করেন। ১৯৪৬ খ্রিস্টাব্দেই তিনি  ভারতীয় জাতীয় কংগ্রেসের প্রার্থী হিসাবে  বঙ্গীয় আইন পরিষদে মনোনীত হন। কিছুদিন তিনি পার্লামেন্টারি সেক্রেটারির পদ অলংকৃত করেন। তার পর ১৯৫২ খ্রিস্টাব্দ থেকে ১৯৬৬ খ্রিস্টাব্দ পর্যন্ত তিনি পশ্চিমবঙ্গ বিধানসভায় ভারতীয় জাতীয় কংগ্রেসের প্রার্থী হিসাবে নির্বাচিত সদস্য ছিলেন। [[বিধানচন্দ্র রায়|ডা.বিধানচন্দ্র রায়ের মন্ত্রীসভায় রজনীকান্ত ত্রাণ ও সরবরাহ দপ্তরে ডেপুটি মিনিস্টার ছিলেন। ১৯৬৬ খ্রিস্টাব্দে তিনি কংগ্রেস ত্যাগ করে  বাংলা কংগ্রেসে যোগ দেন এবং ওই দলের প্রার্থী হয়ে ১৯৬৭ খ্রিস্টাব্দে পাঁশকুড়া পশ্চিম বিধানসভা কেন্দ্র হতে বিপুল ভোটে জয়ী হন। পাঁশকুড়ার উন্নয়নে, প্রতিটি গঠনমূলক কাজে রজনীকান্তের উল্লেখযোগ্য অবদান ছিল।   সন্ন্যাসীপ্রতিম অকৃতদার চিরসেবাব্রতী রজনীকান্ত তার পৈতৃক সম্পত্তি এবং উপার্জিত অর্থ তমলুক রামকৃষ্ণ মিশনের উন্নতিকল্পে দান করেন। ১৯৬৮ খ্রিস্টাব্দে ২৫ নভেম্বর পরলোক গমন করেন।   তথ্যসূত্র   বিষয়শ্রেণী:১৮৯৭-এ জন্ম বিষয়শ্রেণী:১৯৬৮-এ মৃত্যু বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:বাঙালি আইনজীবী বিষয়শ্রেণী:ভারতীয় আইনজীবী বিষয়শ্রেণী:রামকৃষ্ণ মিশন বিষয়শ্রেণী:বিদ্যাসাগর কলেজের প্রাক্তন শিক্ষার্থী বিষয়শ্রেণী:ভারতের স্বাধীনতা আন্দোলন বিষয়শ্রেণী:বাঙালি ভারতীয় স্বাধীনতা সংগ্রামী
thumb|upright=1.5|দ্য সাইনপোস্টের লোগো দ্য সাইনপোস্ট (আগেকার দ্য উইকিপিডিয়া সাইনপোস্ট) ইংরেজি উইকিপিডিয়ার সংবাদপত্র। উইকিপিডিয়ার সদস্যদের সহায়তায় প্রকাশ করা হয়। সংবাদপত্রটিতে উইকিপিডিয়া সমাজ, উইকিপিডিয়া সম্বন্ধীয় ঘটনা, আর্ব্রিটেশন কমিটির রুলিংসমূহ, উইকিমিডিয়া ফাউন্ডেশনের ঘটনাবলী, এবং অন্যান্য উইকিপিডিয়া সম্বন্ধীয় প্রকল্পের বিষয়ে সংবাদ ইত্যাদি প্রকাশ করা হয়।  এই সংবাদপত্র জানুয়ারি ২০০৫ সালে উইকিপিডিয়া প্রশাসক মাইকেল স্নো প্রতিষ্ঠা করেছিলেন। আগে দ্য উইকিপিডিয়া সাইনপোস্ট নামে পরিচিত এই সংবাদপত্রটির নাম ছোট করে দ্য সাইনপোস্ট করা হয়েছে। স্নো ফেব্রুয়ারি ২০০৮ সালে তার নাম উইকিমিডিয়া বোর্ড অব ট্রাস্টিজে যোগ দেওয়ার পরই অগ্রণী হন এবিষয়ে।   ইতিহাস  alt=Casually-dressed young man|left|thumb|সাইনপোস্টের প্রতিষ্ঠাতা মাইকেল স্নো পরে উইকিমিডিয়া ফাউন্ডেশনের বোর্ড অব ট্রাস্টিজের সভাপতিত্ব করেন   বিবরণ  দ্য সাইনপোস্ট-এ উইকিপিডিয়া, উইকিমিডিয়া ফাউন্ডেশন এবং অন্যান্য উইকিপিডিয়া সম্বন্ধীয় প্রকল্পের বিষয়ে লেখা প্রকাশ করা হয়। কাগজটি বিনামূল্যে বিতরণ করা হয়। পাঠকগন ই-মেইল যোগে বা উইকিপিডিয়া অ্যাকাউন্ট থাকলে নিজের বার্তা পৃষ্ঠার মাধ্যমে নতুন প্রকাশের জানান লাভ করতে পারেন। সাধারণত এই কাগজ প্রতি সপ্তাহে প্রকাশ করা হয়।   প্রশংসা  বিভিন্ন সময়ে দ্য নিউ ইয়র্ক টাইমস, উইকিপিডিয়া – দ্য মিসিং ম্যানুয়াল গ্রন্থ, ফর্চুন, দ্য রেজিষ্টার ইত্যাদিতে দ্য সাইনপোস্টকে "মক্ড আপ নিউজপেপার", "ইফ য়ু এক্সপেক্ট টু কণ্টিনিউ এডিটিং অ্যাট উইকিপিডিয়া ফর এনি লেন্থ অব টাইম, বাই অল মিন্স সাবস্ক্রাইব টু দ্য উইকিপিডিয়া সাইনপোস্ট", "উইকিপিডিয়াজ ইন্সাইডার নিউজপেপার", "উইকিপিডিয়াজ অউন প্লাকি নিউজলেটার" ইত্যাদি নামে আখ্যা দেওয়া হয়েছে।   তথ্যসূত্র   বিষয়শ্রেণী:উইকিপিডিয়া সম্পর্কে কাজ বিষয়শ্রেণী:সংবাদপত্র বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি বিষয়শ্রেণী:বিনামূল্যের সংবাদপত্র বিষয়শ্রেণী:সংবাদ ওয়েবসাইট
হাফিজ ইব্রাহিম একজন বাংলাদেশী রাজনীতিবিদ। ভোলা-২ আসনের সাবেক সংসদ সদস্য। তিনি অষ্টম জাতীয় সংসদ নির্বাচনে বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  হাফিজ ইব্রাহিম ভোলা জেলায় জন্মগ্রহণ করেন। তার মায়ের নাম হালিমা খাতুন। ইব্রাহিমের ভাই গিয়াসউদ্দীন আল মামুন।   রাজনৈতিক ও কর্মজীবন  হাফিজ ইব্রাহিম বিএনপির কেন্দ্রীয় কমিটির সদস্য।  তিনি রাষ্ট্রায়ত্ত রূপালী ব্যাংকের পরিচালক হিসাবে দায়িত্ব পালন করেছিলেন। তিনি অষ্টম জাতীয় সংসদ নির্বাচনে বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়েছিলেন।  তিনি দৈনিক খবরপত্র পত্রিকার প্রকাশক।   আরও দেখুন    অষ্টম জাতীয় সংসদ সদস্যদের তালিকা   তথ্যসূত্র    বহিঃসংযোগ    অষ্টম জাতীয় সংসদ সদস্যদের তালিকা (২০০১) –বাংলাদেশ নির্বাচন কমিশন  বিষয়শ্রেণী:বোরহানউদ্দিন উপজেলার ব্যক্তি বিষয়শ্রেণী:ভোলা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:জীবিত ব্যক্তি
রবীন্দ্রনাথ ঠাকুর সাহিত্য পুরস্কার হ'ল ভারতীয় সাহিত্যের জন্য একটি পুরস্কার , মূলত বিশ্ব-শান্তি,  সাহিত্য,  শিল্প,  শিক্ষা এবং মানবাধিকারের উপর কোন ভারতীয় ভাষা বা উপভাষায় ভারতে বা বিদেশে বসবাসকারী ভারতীয় দ্বারা রচিত এবং ইংরাজী ভাষায় অনূদিত গ্রন্থের জন্য লেখককে সম্মানিত করা হয়। অলাভজনক মার্কিন প্রকাশনা সংস্থা 'মৈত্রেয় পাবলিশিং ফাউন্ডেশন' (এম.পি.এফ) ২০১৮ খ্রিস্টাব্দে এই পুরস্কার প্রবর্তন করে।   পুরস্কার বিজয়ীরা পুরস্কার হিসাবে দশ হাজার মার্কিন ডলারের অর্থমূল্য এবং রবীন্দ্রনাথ ঠাকুরের স্টাচুয়েট বা মূর্তিকা এবং সংক্ষিপ্ত তালিকাভূক্ত তালিকার লেখকেরা প্রত্যেকেই ৫০০ মার্কিন ডলারের অর্থমূল্য লাভ করেন।   ২০১৮ খ্রিস্টাব্দে সর্বপ্রথম ইয়োহে সাসাকাওয়া কুষ্ঠরোগ নির্মূল করার প্রচেষ্টা ও বিশ্ব-শান্তিতে তার অসামান্য অবদানের জন্য রবীন্দ্রনাথ ঠাকুর সাহিত্য পুরস্কার লাভ করেন।  ২০১৯ খ্রিস্টাব্দে রাণা দাশগুপ্তকে তার “সোলো” বা 'একক' উপন্যাসের জন্য রবীন্দ্রনাথ ঠাকুর সাহিত্য পুরস্কারে সম্মানিত করা হয়।    বিজয়ী এবং সংক্ষিপ্ত তালিকাভুক্ত লেখক  রবীন্দ্রনাথ ঠাকুর সাহিত্যের পুরস্কার বিজয়ী এবং সংক্ষিপ্ত তালিকাভুক্ত লেখকেরা হলেন।  বছর লেখক শিরোনাম ২০১৮ কবির (রবীন্দ্রনাথ ঠাকুরের অনুবাদ অনুবাদ) কবির একশ কবিতা (কবিতা) বিনীতা অগ্রবাল ক্ষুধার সিল্ক (কবিতা) মেজর জেনারেল জিডি বকশি ক্রেনদের সাথে নাচ (কবিতা) তিশানী দোশি আনন্দ সন্ধানকারী (উপন্যাস) অমিতাভ ঘোষ ইবিস ট্রিলজি (পপিজের সমুদ্র, ধোঁয়ার নদী, আগুনের বন্যা) (উপন্যাস) ঝুম্পা লাহিড়ী বেআইনি পৃথিবী (ছোট গল্প) অনিতা নায়ার লিলাক হাউস (উপন্যাস) দয়া পাওয়ার কোন্ডওয়াদা (কবিতা) কিরীটী সেনগুপ্ত নিরাময় জলের ভাসমান আলো (কবিতা) আমিশ ত্রিপাঠি শিব ত্রয়ী - (মেলুহার অমর, নাগাদের গোপন রহস্য, বায়ুপুত্রের শপথ) (উপন্যাস) ২০১৯ রাণা দাশগুপ্ত একক (সাহিত্যিক কথাসাহিত্য) অমিত চৌধুরী অমর (সাহিত্যিক কল্পকাহিনী) কে.মাদাবনে বেনারসে ডাই টু (ফরাসি ভাষা থেকে অনুবাদ করেছেন ব্লেক স্মিথ, সাহিত্যিক কল্পকাহিনী (কাব্যগদ্য / ছোটগল্প)) জয়ন্ত মহাপাত্র উত্সাহী আলো (কবিতা) নীল মুখোপাধ্যায় অন্যের জীবন (সাহিত্যিক কল্পকাহিনী) মনোজ পান্ডে লিগ্যাসি অব নথিং (ইউকো শিমিজু দ্বারা চিত্রিত, সাহিত্যিক কল্পকাহিনী (কাব্যগদ্য / ছোটগল্প)) কালা রমেশ দিগন্ত পেরিয়ে (হাইকু ও হাইবুন) সিদ্ধার্থ ধনবন্ত শঙ্ঘভি বোম্বের লস্ট ফ্ল্যামিংগো (সাহিত্যিক কথাসাহিত্য) মেনকা শিবদাসানী ফ্রেজিল (কবিতা) জিত ঠাইল চকোলেট সন্তদের বই (সাহিত্যিক কথাসাহিত্য) ২০২০ রাজ কমল ঝা শহর ও সাগর (সাহিত্যিক কল্পকাহিনী)  অমিতাভ ঘোষ গান দ্বীপ সাহিত্যিক (কল্পকাহিনী) নির্মলা গোবিন্দরাজন নিষিদ্ধ (সাহিত্যিক কথাসাহিত্য) রঞ্জিত হোসকোট জোনাহওয়াল (কবিতা) শচীন কুণ্ডলকার মারাঠি থেকে ইংরেজিতে অনুবাদ করেছেন জেরি পিন্টো কোবাল্ট নীল (সাহিত্যিক কথাসাহিত্য) বরুণ টমাস ম্যাথিউ দ্য গুড লিটল বে (ব্ল্যাক ডারভস) সনেট মন্ডল কার্মিক মন্ত্র (কবিতা) রোচেল পোটকার কাগজ আশ্রয় (হাইবুন) বিজোয়া সাওয়িয়ান ছায়া পুরুষ (সাহিত্যিক কথাসাহিত্য) সুদীপ সেন ইরো টেক্সট (সাহিত্যিক কথাসাহিত্য, পরীক্ষামূলক কথাসাহিত্য)   সামাজিক ক্রিয়াকলাপের জন্য  পুরস্কার  যারা সমাজে ইতিবাচক এবং স্থায়ী প্রভাব রেখেছেন তাদের স্বীকৃতি স্বরূপ এটি প্রতি বছর সাহিত্যের পুরস্কার প্রদান করা হয়। +সামাজিক অর্জনের জন্য ঠাকুরের পুরস্কার বছর থেকে পুরস্কার প্রদান করা ২০১৮ কৈলাশ সত্যার্থী শিশু ফাউন্ডেশন  ২০১৯ ইয়োহেই সাসাকাওয়া এবং সুশ্রী ইনস -ওয়েন এবং তাইওয়ানীয় লোকেরা  ২০২০ মহামান্য সুলতান কাবুস বিন সাইদ আল সাইদ এবং ওমান জনগণ এবং সন্দীপ Soparrkar প্রখ্যাত ভারতীয় নর্তকী কোরিওগ্রাফার    তথ্যসূত্র   বিষয়শ্রেণী:ভারতীয় সাহিত্য পুরস্কার
ক্যাথারিনা হেইবেক (৬ মার্চ ১৭৬৪ – ২৬ মে ১৮১০) একজন রাজনৈতিকভাবে সক্রিয় ওলন্দাজ সাংবাদিক, নারীবাদী ও সম্পাদক ছিলেন। তিনি রটারডামে জন্মগ্রহণ করেন।  ১৭৯৮ সালে রাষ্ট্রদ্রোহের জন্য হেইবিককে গ্রেপ্তার করা হয়েছিল এবং তিন বছরের কারাদণ্ড দেওয়া হয়েছিল। তিনি ১৭৯৫ সালের বাটাভীয় বিপ্লবের পর র্যাডিক্যাল পত্রিকা Nationaale Bataafsche Courant- এ সক্রিয় ছিলেন এমন উগ্র গণতন্ত্রীদের অন্তর্ভুক্ত ছিলেন। কারাগার থেকে, তিনি নারীদের শাসনের বিরুদ্ধে বিদ্রোহ করার আহ্বান জানিয়ে চিঠি পাচার করেছিলেন। তিনি ৫৬ বছর বয়সে জাল্টবোমেলে মারা যান।   তথ্যসূত্র    http://www.historici.nl/Onderzoek/Projecten/DVN/lemmata/data/Heybeek  বিষয়শ্রেণী:১৭৬৪-এ জন্ম বিষয়শ্রেণী:১৮১০-এ মৃত্যু বিষয়শ্রেণী:রটারডামের লেখক বিষয়শ্রেণী:ওলন্দাজ নারী সাংবাদিক বিষয়শ্রেণী:ওলন্দাজ নারীবাদী বিষয়শ্রেণী:১৮শ শতাব্দীর নারী সাংবাদিক বিষয়শ্রেণী:১৮শ শতাব্দীর সাংবাদিক বিষয়শ্রেণী:১৮শ শতাব্দীর ওলন্দাজ লেখক
ডান|80px|তিলোত্তমা, রাজা রবি বর্মা অঙ্কিত, ১৮৯৬ সালের ক্রোমোলিথোগ্রাফি  ... শামস নাভেদ উসমানি ইসলাম ও হিন্দুধর্মে পারদর্শীতার জন্য একই সাথে 'আচার্য' ও 'মাওলানা' উপাধি লাভ করেছিলেন?  ... ভারতের গুজরাট রাজ্যে অবস্থিত সোমনাথ মন্দির অতীতে ছয় বার ধ্বংসপ্রাপ্ত হলেও, প্রতিবারই তা শীঘ্রই পুনর্নিমাণ করা হয়?  ... পিসার টাওয়াররের মত হেলানো বারাণসীর রত্নেশ্বর মহাদেব মন্দির-এর অর্ধাংশ বর্ষামৌসুমে গঙ্গানদীর পানিতে নিমজ্জিত থাকে?  ... নৌকায় ভিড় করে চড়ে আর নিজ দেশের পতাকা উড়িয়ে ভারত ও বাংলাদেশের মানুষ ইছামতি নদীতে দুর্গাপূজার সময় প্রতিমা বিসর্জন দেন?  ... রামকৃষ্ণ পরমহংস ইসলাম ও খ্রিস্টধর্ম সহ বিভিন্ন ধর্মমত অভ্যাস করার পর উপলব্ধি করেছিলেন সকল মতই একই ঈশ্বরের পথে মানুষকে চালিত করে?  ... মহাভারত অনুযায়ী অপ্সরা তিলোত্তমা (চিত্রায়িত) এতোই দৃষ্টিন্দন ছিল যে তাকে দেখার জন্য দেবরাজ ইন্দ্র নিজের শরীরে এক হাজার লাল চোখের বিকাশ করেছিলেন? বিষয়শ্রেণী:প্রবেশদ্বার:হিন্দুধর্ম/আপনি জানেন কি
চিত্রা এক্সপ্রেস (ট্রেন নং ৭৬৩/৭৬৪) হলো ঢাকা - খুলনা পথে চলাচলকারী আন্তঃনগর ট্রেন। চিত্রা ট্রেনটি ব্রডগেজ বগিতে ঢাকা থেকে খুলনা পথে চলাচল করে। বর্তমানে চিত্রা একমাত্র খুলনা অঞ্চলের ট্রেন যেটি যমুনা সেতু পাড়ি দিয়ে ঢাকা অব্দি চলাচল করে।   নামের উৎস  দর্শনার নিম্নস্থল থেকে উৎপন্ন হয়ে দক্ষিণ-পূর্ব দিকে প্রবাহিত চিত্রা নদীর নামানুসারে এর নামকরণ করা হয়।   সময় সূচি  ঢাকা থেকে ছাড়ে সন্ধ্যা ৭.৩০ মিনিটে এবং খুলনায় পৌছে ভোর ৪.৪০ মিনিটে। ট্রেনটি খুলনা থেকে ছাড়ে সকাল ৯.০০ মিনিটে এবং ঢাকায় পৌছায় বিকাল ৬:০৫ মিনিটে। সাপ্তাহিক বন্ধের দিন রবিবার (Sunday)।  যাত্রা বিরতীর স্থান     জংশন   (শুধুমাত্র ৭৬৩)   জংশন মিরপুর (শুধুমাত্র ৭৬৩) ভেড়ামারা  ঈশ্বরদী জংশন  চাটমোহর  বড়াল ব্রিজ উল্লাপাড়া  শহীদ এম মনসুর আলী  ইব্রাহিমাবাদ  টাঙ্গাইল  জয়দেবপুর জংশন ঢাকা বিমানবন্দর  ঢাকা  আরও দেখুন  সুন্দরবন এক্সপ্রেস  পদ্মা এক্সপ্রেস  সিল্কসিটি এক্সপ্রেস  বনলতা এক্সপ্রেস   তথ্যসূত্র   বহিঃসংযোগ  বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
বিলকিস আক্তার জাহান শিরিন বাংলাদেশের বরিশাল জেলার রাজনীতিবিদ ও আইনজীবী যিনি সংরক্ষিত মহিলা আসনের সাবেক সংসদ সদস্য।   প্রাথমিক জীবন  বিলকিস আক্তার জাহান শিরিন বরিশাল জেলায় জন্মগ্রহণ করেন। তার পিতা আইনজীবী মৃত নাসির আহমেদ ও মাতা জাহানারা বেগমের ছয় সন্তানের মধ্যে তিনি দ্বিতীয়। তিনি বরিশাল সরকারী বালিকা উচ্চ বিদ্যালয় থেকে এসএসসি, সরকারী মহিলা কলেজ থেকে এইচএসসি, ব্রজমোহন কলেজ থেকে সম্মান ও মাস্টার্স, বরিশাল ল'কলেজ থেকে এলএলবি ডিগ্রী অর্জন করেন।   কর্মজীবন  বিলকিস আক্তার জাহান শিরিন একজন আইনজীবী। কর্মজীবনের শুরুতে তিনি বরিশাল সিটি কলেজে রাষ্ট্রবিজ্ঞান বিভাগে ১০ বছর অধ্যাপনা করেন।   রাজনৈতিক জীবন  বিলকিস আক্তার জাহান শিরিন বিএনপির কেন্দ্রীয় নির্বাহী কমিটির বরিশাল বিভাগীয় সাংগঠনিক সম্পাদক। ১৯৮৪ সালে ব্রজমোহন কলেজে রাজনীতিতে যোগ দিয়ে ১৯৮৫ সালে বাংলাদেশ জাতীয়তাবাদী ছাত্রদলে যুক্ত হন। ১৯৮৭ সালে বিএম কলেজ ছাত্র সংসদ নির্বাচনে ছাত্রী বিষয়ক সম্পাদক নির্বাচিত হন। ১৯৯০ সালে বিএম কলেজ ছাত্র সংসদের এজিএস নির্বাচিত হন। ১৯৯১ সালে বরিশাল জেলা ছাত্রদলের সহসভাপতি নির্বাচিত হন। ১৯৯৬ সালে বরিশাল জেলা মহিলা দলের সাধারণ সম্পাদক হন। একই সাথে ১৯৯৬ সালে তিনি বরিশাল জেলা বিএনপির শিক্ষা বিষয়ক সম্পাদক এবং ১৯৯৭ সালে মহিলা দলের কেন্দ্রীয় কমিটির সদস্য মনোনীত হন। ২০০০ সালে বরিশাল মহানগর মহিলা দলের সাধারণ সম্পাদক, ২০০৩ সালে জাতীয়তাবাদী মহিলা দলের কেন্দ্রীয় সাংগঠনিক সম্পাদক, ২০০৯ সালে বিএনপির বরিশাল মহানগরের যুগ্ম আহ্বায়ক, ২০১০ সালে মহিলা দলের কেন্দ্রীয় কমিটির যুগ্ম সাধারণ সম্পাদক এবং একই বছর বিএনপির জাতীয় নির্বাহী কমিটির সদস্য পদ লাভ করেন তিনি। ২০১১ সালে বিএনপির বরিশাল জেলা শাখার সাধারণ সম্পাদক হিসেবে দায়িত্ব পালন করেন। ২০০১ থেকে ২০০৬ সাল পর্যন্ত বাংলাদেশ জাতীয় মহিলা সংস্থার চেয়ারম্যান ছিলেন।  তিনি অষ্টম জাতীয় সংসদের মহিলা আসন ০৬ থেকে মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী বিষয়শ্রেণী:বরিশালের আইনজীবী বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:বরিশালের রাজনীতিবিদ
দাদশী ইউনিয়ন বাংলাদেশের ঢাকা বিভাগের রাজবাড়ী জেলার রাজবাড়ী সদর উপজেলার অন্তর্গত একটি ইউনিয়ন।   আয়তন ও জনসংখ্যা  গ্রামের সংখ্যা: ৬৮,২২টি মোট জনসংখ্যা: ১২,২৭,১২৭ জন।   শিক্ষা  সাক্ষরতার হার: ১০০%। শিক্ষা প্রতিষ্ঠান: বিশ্ববিদ্যালয়: ৯টি। উচ্চ বিদ্যালয়: ১২টি। মাদ্রাসা: ৩৬টি। সরকারী প্রাথমিক বিদ্যালয়: ২৭টি।   জনপ্রতিনিধি    আরও দেখুন   রাজবাড়ী জেলা  রাজবাড়ী সদর উপজেলা   তথ্যসূত্র    বহিঃসংযোগ  ওয়েবসাইট
করল সুমঙ্গল সার্বজনীন বৌদ্ধ বিহার চট্টগ্রাম জেলার পটিয়া থানায় অবস্থিত। প্রায় ২০০ বছর পূর্বে হারাধন মহাস্থবির ৬০ শতক জমির উপর বাঁশ এবং টিন দিয়ে বর্মি বিহারের অনুকরণে এই বিহার নির্মাণ করেন। ১৯০০ সালে ভিক্ষু প্রজ্ঞালংকার মহাস্থবি বিহারটি সংস্কার করেন। বিহারে ৪.৯ফুট উঁচু বুদ্ধ মূর্তিসহ আরো দশটি ব্রোঞ্জ ও শ্বেত পাথরের মূর্তি আছে।বাংলাদেশের বৌদ্ধ বিহার ও ভিক্ষু জীবন, ভিক্ষু সুনীথানন্দ ।   অবস্থান  চট্টগ্রাম জেলার পটিয়া উপজেলার ১৪ নং ভাটিখাইন ইউনিয়ন এর ০১ নং ওয়ার্ডে তথা বৌদ্ধ সম্প্রদায় অধ্যুষিত করল গ্রামে বিহারটি অবস্থিত।   তথ্য উৎস   বিষয়শ্রেণী:বাংলাদেশের বৌদ্ধবিহার
মেসিডোনিয় উইকিপিডিয়া হচ্ছে অনলাইন বিশ্বকোষ উইকিপিডিয়ার মেসিডোনিয় ভাষার সংস্করণ। মেসিডোনিয় উইকিপিডিয়া ২০০৩ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। মেসিডোনিয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।  ইতিহাস তথ্যসূত্র    বহিঃসংযোগ      Macedonian Wikipedia   ম্যাসেডোনীয় উইকিপিডিয়ার মোবাইল সংস্করণ  বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি
নাযিয়াত ( ) এবং নাশিতাত ( ) হল ইসলামে আজরাইলের অধীনস্থ দুই শ্রেণীর মৃত্যুর ফেরেশতা, যারা মৃতদের আত্মা হরণ করার জন্য দায়ী। নাযিয়াতদের অবিশ্বাসীদের কঠোরভাবে হত্যা করার নির্দেশ দেওয়া হয়েছে, কিন্তু নাশিতাতদের বিশ্বাসীদের সাথে কোমল আচরণ করে। Ali Unal The Qur'an with Annotated Interpretation in Modern English Tughra Books 2008  p. 2204  নাযিয়াত ফেরেশতারা কাফেরদের আত্মা যন্ত্রণাদায়কভাবে হরণ করার দায়িত্বে থাকেন।   অন্যদিকে, নাশিতাত ফেরেশতারা বিশ্বাসীদের আত্মা শান্তিপূর্ণভাবে হরণ করার জন্য নিয়োজিত।  ইবনে কাসির আল-আনফাল  ব্যাখ্যা করেছেন যে, কাফেরদের আত্মা হরণকারী ফেরেশতারা তাদের আত্মা হরণ করার সময় অতিরিক্ত কষ্ট দেবার জন্য তাদের সাথে জাহান্নামের আগুন নিয়ে আসে।  excerpt from:  এদিকে, আল-তাবারিও একই রকম ব্যাখ্যা করেছেন, একই সাথে মুহাম্মদ বিন আল-মুথান্না, ইবনে ওয়াকি', মুজাহিদ ইবনে জাবর এবং ইবনে আব্বাস প্রমুখের সংযোজনীয় ব্যাখ্যাও আছে যে, এই ফেরেশতারা তাদের কাজ করার সময় অবিশ্বাসীর আত্মার মুখ এবং পিঠও ভেঙে ফেলবেন।    আরো দেখুন    আল-নাযিয়াত  ধর্মতত্ত্বে ফেরেশতাদের তালিকা   তথ্যসূত্র   বিষয়শ্রেণী:ফেরেশতা
কলোরাডো বোল্ডার বিশ্ববিদ্যালয় বা ইউনিভার্সিটি অফ কলোরাডো বোল্ডার কলোরাডোর বোল্ডারে অবস্থিত একটি পাবলিক বিশ্ববিদ্যালয়।   অ্যাকাডেমিক্স    বিখ্যাত শিক্ষার্থী   সিডনি অল্টম্যান  এলান কে   বিখ্যাত শিক্ষক   জন লুইস হল  এরিক এলিন কর্নেল  কার্ল এডুইন ওয়াইম্যান  টমাস চেক  ডেভিড জে ওয়াইনল্যান্ড  হার্বার্ট ক্রোয়েমার, পদার্থবিজ্ঞানে নোবেল পুরস্কার ২০০০, আইইই মেডেল অব অনার ২০০২   তথ্যসূত্র    বহিঃসংযোগ    Official website  Official Athletics website    বিষয়শ্রেণী:১৮৭৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:কলোরাডোর বিশ্ববিদ্যালয় বিষয়শ্রেণী:১৮৭৬-এ প্রতিষ্ঠিত বিশ্ববিদ্যালয় ও কলেজ